С Йога до 100 години, Даниел Петров
С Йога до 100 години, Даниел Петров
-----------------------------------



> „Скъпи приятели, вярвам, че йога може да ви помогне така, както помогна на мен, на моите ученици и на милиони хора по света. Йога е безценен дар – тя е преживяване на тялото и духа. Чрез йога ще достигнете до себе си и ще успеете да видите Божествената искра както във вас самите, така и във всичко, което ви заобикаля. Щом започнете да практикувате, вече никога няма да сте същите: ще бъдете по-здрави, по-добри, по-одухотворени, по-уверени. Ще се чувствате добре със себе си и в света, в който живеем.“
> 
> Даниел Петров


***В тази книга учителят по йога Даниел Петров представя програма за практикуване на йога както в уюта на вашия дом, така и в някой клуб или зала. Книгата е подходяща и за начинаещи, и за напреднали.*** Включени са дихателни практики за пълно йогистко дишане, а след това е дадена последователност от пози, които могат да се изпълняват поотделно или обединени в групи. За всяка поза Даниел дава ползите за вашето здраве, които може да ви донесе нейното практикуване. Изпълнението на упражненията е обяснено стъпка по стъпка, заедно с дишането, и е онагледено със снимки на отделните движения, перфектно изпълнени от негови ученички и от самия него. Освен това Даниел споделя някои от своите ръководени медитации, които могат да се правят в края на всяко йога занимание или като самостоятелна релаксираща практика.

Даниел Петров е ученик на големия български йога учител Веселин Лучански и практикува йога почти 30 години. Той е създател на йога клуб Скорпион, който месечно се посещава от над 3000 човека. Обучил е хиляди ученици и много йога инструктори. Даниел е трикратен световен шампион и многократен абсолютен шампион на България по спортна йога. Член е на Борда на директорите в Световната Федерация по Йога и е неин представител за България. Носител е на Международна награда за цялостно развитие на йога в световен мащаб.